**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

 **«ԱՆՇԱՐԺ ԳՈՒՅՔԻ ՀԱՐԿՈՎ ՀԱՐԿՄԱՆ ՆՊԱՏԱԿՈՎ ԱՆՇԱՐԺ ԳՈՒՅՔԻ ՇՈՒԿԱՅԱԿԱՆ ԱՐԺԵՔԻՆ ՄՈՏԱՐԿՎԱԾ ԿԱԴԱՍՏՐԱՅԻՆ ԳՆԱՀԱՏՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

 **Հոդված 1.** «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» 2019 թվականի նոյեմբերի 19-ի ՀՕ-225-Ն օրենքի (այսուհետ՝ Օրենք) 4-րդ հոդվածի 9-րդ մասը շարադրել հետևյալ խմբագրությամբ.

 «9. Հարթակները, բաց պատշգամբները, ծածկերը, արտաքին աստիճանահարթակներն ու աստիճանավանդակները, հարթ տանիքները գնահատվում են ծածկերի, շվաքարանների գնահատման, իսկ հենապատերը՝ պարիսպների գնահատման կարգով։»։

 **Հոդված 2.** Օրենքի 4-րդ հոդվածի 2-րդ մասի 13-րդ կետի աղյուսակի 1-ին տողում «բնակելի նշանակության հիմնական շինություններին կից օժանդակ շինությունների, ավտոտնակների համար» բառերը փոխարինել «բնակելի նշանակության հիմնական շինություններին կից օժանդակ շինությունների համար» բառերով։

 **Հոդված 3.** Օրենքի 5-րդ հոդվածի 2-րդ մասի 1-ին կետի աղյուսակի 3-րդ տողում «խոշորապանել և խոշորաբլոկ» բառերից հետո լրացնել «, այլ նյութերից» բառերը։

 **Հոդված 4.** Օրենքի 4-րդ հոդվածի 2-րդ մասի 7-րդ կետի և 5-րդ հոդվածի 2-րդ մասի 2-րդ կետի աղյուսակները լրացնել նոր տողով հետևյալ բովանդակությամբ.

«

|  |  |
| --- | --- |
| անավարտ | 0 |

»։

 **Հոդված 5.** Օրենքի 6-րդ հոդվածի 3-րդ մասն ուժը կորցրած ճանաչել։

 **Հոդված 6**. Օրենքի 7-րդ հոդվածը լրացնել հետևյալ բովանդակությամբ 10-րդ մասով.

 «10. Սույն հոդվածի 4-րդ, 5-րդ, 7-րդ, 8-րդ և 9-րդ մասերում նշված բարենպաստ վարչական ակտում պարտադիր պետք է նշվեն վարչական ակտի ընդունման համար քաղաքացիների կամ իրավաբանական անձանց կողմից դիմումի ներկայացման օրը, ամիսը և տարին։»։

 **Հոդված 7.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: